cimer

vonal

**HÉVÍZ VÁROS POLGÁRMESTERE**

8380 Hévíz, Kossuth Lajos u. 1.

|  |  |
| --- | --- |
|  |  |

Iktatószám: VFO 142-13/2017.

Napirend sorszáma:

**ELŐTERJESZTÉS**

**Hévíz Város Önkormányzat Képviselő-testülete**

**2017. szeptember 28-i nyilvános ülésére**

**Tárgy:** ZALAISPA Hulladékgazdálkodási Társulás tagtelepüléseit érintő integrációs rendszer kialakításával szükséges döntések meghozatala

**Az előterjesztő:** Papp Gábor polgármester

**Készítette:**  Babics Tamás beruházási és környezetvédelmi ügyintéző

**Megtárgyalta:** Pénzügyi, Turisztikai és Városfejlesztési Bizottság

Jogi- Ügyrendi, Szociális Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás**

**Tisztelt Képviselő-testület!**

Az Nemzeti Hulladékgazdálkodási Koordináló és Vagyonkezelő Zrt. (NHKV Zrt.) 2017. április 12-én a Keszthelyi HUSZ Nonprofit Kft, a Lenti Hulladékgazdálkodási Nonprofit Kft valamint a ZALAISPA Nonprofit Zrt. megfelelőségi véleményét visszavonta.

Az NHKV Zrt. célja hulladékgazdálkodási régiók kialakítása, és az egységes, fenntartható, gazdaságos közszolgáltatás működtetése. A fent jelzett korábbi közszolgáltatók jelenlegi ellátási területén az NHKV Zrt. által kiadott megfelelőségi véleménnyel a Zalai Közszolgáltató Nonprofit Kft. (8900 Zalaegerszeg, Gasparich u. 26., **Zala-Észak Régió**) és a Viridis-Pannonia Nonprofit Kft. (8800 Nagykanizsa, Vár u. 5., **Zala-Dél Régió**) valamint az STKH Sopron és Térsége Nonprofit Kft ( 9400 Sopron, Harkai Domb 0466/3 hrsz., **Nyugat-Dunántúl régió**) rendelkezik.

A hulladékról szóló 2012. évi CLXXXV. törvény (Ht.) 37/B. § szerint: „A települési önkormányzat és az önkormányzatok társulása a tulajdonukban álló hulladékgazdálkodási létesítményeket, eszközöket, vagyonelemeket - ha nem adják át a Koordináló szervnek vagyonkezelésre - a nemzeti vagyonról szóló törvény előírásainak megfelelően kötelesek a hulladékgazdálkodási közszolgáltatás ellátásához biztosítani, e körben az adott önkormányzattal, önkormányzati társulással közszolgáltatási szerződéssel rendelkező közszolgáltatónak üzemeltetésre átadni. A települési önkormányzat és az önkormányzatok társulása a tulajdonában álló hulladékgazdálkodási rendszerek azon fejlesztését, amely az Országos Hulladékgazdálkodási Közszolgáltatási Tervben szereplő az adott területre vonatkozó feladatokat, előírásokat érinti, csak a 32/A. § (1) bekezdés e) pontja szerinti nyilatkozat birtokában kezdheti meg.”.

A fentiek alapján a Társulás javaslatot tett a teljes ZALAISPA Hulladékgazdálkodási Társulás tagtelepüléseit érintő közszolgáltatási rendszer felülvizsgálatára.

Az NHKV Zrt a feljebb már ismertetett három régiót javasolt meghatározni a Társulás tagtelepülései vonatkozásában. Ennek keretében az ellátási terület három régióra osztható, egy-egy régió kapcsán más-más Közszolgáltatóval kötnének szerződést az ellátásért felelős Önkormányzatok**. *Ehhez szükséges, hogy a tagtelepülések a jelenleg hatályos közszolgáltatási szerződéseiket 2017. szeptember 30-val egységesen megszüntessék*** azon szolgáltatók esetében, ahol a Közszolgáltató személyében változás áll be. Hévíz esetében a csatolt *1. sz. melléklet* szerint az új közszolgáltató a Zalai Közszolgáltató Nonprofit Kft. (8900 Zalaegerszeg, Gasparich u. 26.) szerződés tervezete. *(2. sz. melléklet)*

Az új szerződések megkötése kapcsán Hévíz vonatkozásában a jelenleg is hulladékszállítási közszolgáltatást biztosító szolgáltató (Zalaispa Zrt.) végzi majd a közfeladat ellátását, csupán nem Közszolgáltatói státusban, hanem közreműködőként, így vélhetően ezen átállás a települések részére zökkenőmentesen le fog zajlani. A szerződések időtartama 2017. október 1. és 2022. december 31. közti időintervallumot öleli fel, azok szerződéses tartalmi elemei azonosak, míg a mellékletet képező műszaki tartalom a 2017. július elsejei állapotnak megfelelően változatlan marad.

A Közszolgáltató és az eddig a területen dolgozó megfelelőséggel már nem rendelkező Közszolgáltatók együttműködési megállapodást kötnek egymással.

A ZALAISPA Hulladékgazdálkodási Társulás és a ZALAISPA nonprofit Zrt közötti közfeladat ellátási szerződés helyett új közfeladat ellátási szerződést kell kötni, amelynek keretében a Társulás a Ht 37/B rendelkezési szerint a Zrt-én keresztül biztosítja a vagyonelemek Közszolgáltatónak üzemeltetésre történő átadását *(3. sz. melléklet)*. Az Zrt és a cégek között megkötött együttműködési szerződések felmondása is szükséges a vagyonelemek átadása kapcsán. A szerződések felmondására 2017. december 31-el kerül sor, és azok új szerződéses alapokon történő szerződés megkötésére 2018. január elsejei hatállyal kerül sor. Az üzemeltetési szerződéstervezet kidolgozására 2017. IV. negyedévében kerül sor.

**Tisztelt Képviselő-testület!**

Kérem az előterjesztés megtárgyalását és a határozati javaslat elfogadását.

A közszolgáltatás ellátásához szükséges további szerződéseket, megállapodásokat és a Társulási Tanács előterjesztését a 4-6. számú mellékletek tartalmazzák.

A határozathozatal egyszerű szótöbbséget igényel

**2.**

**Határozati Javaslat**

1. Hévíz Város Önkormányzat Képviselő-testülete megismerte a ZALAISPA Hulladékgazdálkodási Társulás tagtelepüléseit érintő integrációs rendszer kialakításával szükséges döntések meghozatala tárgyú ZALAISPA Társulási tanácsülési előterjesztést.
2. Az 1. pont szerinti előterjesztés és Társulási tanács döntése alapján Hévíz Város Önkormányzat Képviselő-testülete kezdeményezi a ZALAISPA Hulladékgazdálkodási Társulás, Hévíz Város Önkormányzat és a Zalaispa Nonprofit Zrt. között létrejött hulladékgazdálkodási közszolgáltatási szerződés 2017. szeptember 30-i hatállyal közös megegyezéssel történő megszűntetését.
3. A Képviselő-testület a kialakított integrációs együttműködésnek megfelelően, az előterjesztés 2. mellékleteként csatolt hulladékgazdálkodási közszolgáltatási szerződést köt a Zalai Közszolgáltató Nonprofit Kft. (8900 Zalaegerszeg, Gasparich u. 26.) Közszolgáltatóval.
4. A Képviselő-testület felhatalmazza a polgármester a határozat végrehajtása érdekében szükséges nyilatkozatok megtételére, intézkedések kezdeményezésére az a vonatkozó szerződések aláírására.

Felelős: Papp Gábor polgármester

Határidő: 2017. szeptember 30.

**3.**

**Melléklet:**

1. számú melléklet kimutatás települések új Közszolgáltatója és közreműködőkről

2. számú melléklet Zalai Közszolgáltató Nonprofit Kft települési közszolgáltatási szerződés

3. számú melléklet Közfeladat ellátási szerződés

4. számú melléklet Társulási Tanács előterjesztése

5. számú melléklet Együttműködési megállapodás

6. számú melléklet Közreműködői megállapodás

4.

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás / feladat** | **aláírás** | **megjegyzés** |
| Babics Tamás | Az előterjesztés  készítője |  |  |
| Olt István | Osztályvezető |  |  |
| Szintén László | Közgazdasági osztályvezető / pénzügyi ellenőrzés |  |  |
| Dr. Tüske Róbert | Jegyző / törvényességi felülvizsgálat |  |  |